De frie franske styrker

**De frie franske styrkene** (fransk: *Forces Françaises Libres*) var det *[[Frie Frankrike]]s* eksilregjerings militære styrker under andre verdenskrig, opprettet etter nederlaget i juni 1940.

## Bakgrunn og virke

Etter at Frankrike hadde kapitulert ved nederlaget i slaget om Frankrike og blitt okkupert av Tyskland, ønsket ikke Charles de Gaulle og andre franske politikere å erkjenne nederlaget og den våpenstillstandsavtalen som ble undertegnet med tyskerne. De oppfordret i stedet sine landsmenn til å fortsette kampen. Styrkene ble rekruttert fra de franske styrkene som ved krigsutbruddet befant seg i Storbritannia, fra franskmenn og franske militære styrker som evakuerte til Storbritannia etter kapitulasjonen, men også fra de franske koloniene, særlig (Tsjad, Kongo, Kamerun og flere) som sluttet seg til de Gaulle. Majoriteten av det Frie Frankrikes tropper bestod av soldater med annen etnisk bakgrunn enn franskmenn. Omkring 65 % var fra Vest-Afrika.

I begynnelsen var det Frie Frankrikes betydning mer psykologisk enn militær, men de frie franske styrkene ble etter hvert med omfattende. De deltok i befrielsen av Libya, og gjorde i juni 1942 betydelig innsats i slaget om Bir Hakeim da disse styrkene oppholdt de tyske styrkene slik at de britiske og samveldestyrkene kunne omgruppere foran det første slaget om El Alamein. Også i eksempelvis Eritrea, Syria, Tunisia og Italia bidrog de frie franske styrkene til den allierte krigsinnsatsen.

Da Italia kapitulerte i september 1943, befridde de frie franske styrkene Korsika og Elba. Senere ble styrkene satt inn i frigjøringen av selve Frankrike. General de Gaulle ønsket at hans franske styrker skulle innta et frigjort Paris. Eisenhowers stabssjef, major General Walter Bedell Smith, insisterte da (i 1944) på at det skulle være avdelinger med bare hvithudete soldater. På den tiden var USAs styrker segregert og tillot ikke at svarte og hvite kjempet side om side. Det fantes ingen helt hvite franske avdelinger og den allierte overkommandoen insisterte da på at svarte soldater skulle byttes ut med hvite fra andre avdelinger. Heller ikke dette var mulig å få til og de mest mørkhudete ble da byttet ut med soldater fra Syria og Nord-Afrika. Det var også spanske borgere i avdelingene som inntok Paris.

## Bilder

Bundesarchiv Bild 121-0426, Französische Kriegsgefangene.jpg|De frie franske styrkene besto i hovedsak av soldater fra koloniene i Afrika. Bildet viser franske krigsfanger hos tyskerne etter invasjonen av Frankrike i 1940. 
Flag of Free France (1940-1944).svg|Fransk flagg med Lothringenkors, emblemet for Frie franske styrker
Free French Memorial Greenock.jpg|Krigskirkegård for de frie franske styrker i Lyle Hill, Greenock (Skottland)
Naval Ensign of Free France.svg|Frie franske marines flagg
Attributs-FFL-IMG 0933.jpg|Frie franske styrkers adrianhjelm med Lothringenkors som erstattet Den franske republikks «RF»-emblem


## Notable soldater
*Philippe Kieffer

## Referanser


## Kilder

* Hastings, Max: *Helvete brøt løs: Verden i krig 1939–1945*, Font forlag 2012, ISBN 978-82-8169-210-7

## Eksterne lenker

* Fondation de la France libre, stiftelse for de frie franske styrker (fransk)